Naziv obveznika: O.Š. IVANSKA

Broj RKP-a: 08282

Sjedište obveznika: Ivanska

Matični broj: 03031128

Adresa sjedišta obveznika: Ulica Petra Preradovića 2

OIB: 80759855371

Razina: 31

Razdjel: 000

Djelatnost: 8520 - Osnovno obrazovanje

Osnivač: Bjelovarsko-bilogorska županija

Općina: Ivanska

**BILJEŠKE UZ FINANCIJSKE IZVJEŠTAJE ZA RAZDOBLJE OD 1. SIJEČNJA 2024. DO 31. PROSINCA 2024. GODINE**

Prema novom Pravilniku o proračunskom računovodstvu i Računskom planu NN153/23,154/24 Članka 230. definirano je da se računovodstveno evidentiranje za 2024. obavlja prema odredbama Pravilnika o proračunskom računovodstvu i Računskom planu NN 124/14, 115/15, 87/16, 3/18, 126/19 i 108/20. Knjigovodstvene evidencije temeljem kojih se sastavljaju financijski izvještaji za 2024. godinu provode se prema pravilima starog Pravilnika. Na temelju Pravilnika o financijskom izvještavanju u proračunskom računovodstvu NN 037/2022, proračunski korisnici jedinica lokalne i područne (regionalne) samouprave prema Članku 8. stavka 5. sastavljaju za proračunsku godinu: Bilancu, Izvještaj o prihodima i rashodima, primicima i izdacima, Izvještaj o rashodima prema funkcijskoj klasifikaciji, Izvještaj o promjenama u vrijednosti i obujmu imovine i obveza, Izvještaj o obvezama.

Na temelju Pravilnika o financijskom izvještavanju u proračunskom računovodstvu NN 037/2022, proračunski korisnici prema Članku 6. Stavka 1. sastavljaju Financijske izvještaje na obrascima kako slijedi Bilancu na obrascu BIL, Izvještaj o prihodima, primicima i izdacima na obrascu PR-RAS, Izvještaj o rashodima prema funkcijskoj klasifikaciji na obrascu RAS-funkcijski, Izvještaj o promjenama u vrijednosti i obujmu imovine i obveza na obrascu P-VRIO, Izvještaj o obvezama na obrascu OBVEZE. Prema navedenom Pravilniku Članka 7. Stavka 1. sastavlja se i Referentna stranica Izvještaja proračunskih korisnika. Uz navedeno sastavljaju se na temelju Financijskih izvještaja i Bilješke.

Podaci koji se odnose na novčane iznose u obrascima prema Pravilniku o financijskom izvještavanju u proračunskom računovodstvu NN 037/2022, Članka 7. stavka 5. iskazuju se u punom broju sa dvije decimale u službenoj valuti Republike Hrvatske, a s obzirom da je od 1. siječnja 2023. službena valuta euro, novčani iznosi unose se u eurima i eurocentima.

Rad Škole financira se iz državnog proračuna za plaće i materijalna prava zaposlenih, za udžbenike i prehranu učenika, te županijski proračun za redovne materijalne troškove.

Škola ostvaruje i vlastite prihode od zakupa školsko-sportske dvorane, stanarine i zemljišta, prihode za posebne namjene za rad školske kuhinje, donacije od neprofitnih organizacija i pomoći iz općinskog proračuna.

Posredstvom nadležne Županije ostvarujemo prihode iz fonda EU za rad pomoćnika u nastavi, za projekt školske sheme voća i mlijeka za sve učenike, za projekt medni dan za učenike prvih razreda.

Škola posluje preko Županijske riznice i ima dva otvorena računa, a to su vlastiti žiro račun škole i podračun za potrebe projekta Erasmus +.

Radi transparentnog praćenja prihoda i rashoda organizirana su u okviru knjigovodstva mjesta prihoda/troška i to:,

1. OŠ Ivanska – županijski proračun
2. OŠ Ivanska – državni proračun ( MZOŠ )
3. Školska kuhinja
4. Školsko-sportska dvorana
5. Školsko-sportski klub
6. Stambeni dio
7. Udžbenici
8. Izvanučionička nastava i slično
9. Ostala nespomenuta vlastita mjesta.

**Bilješke uz Financijski izvještaj Bilanca na obrascu BIL**

Bilanca je financijski izvještaj o stanju imovine, obveza i vlastitih izvora i sastavlja se na obrascu BIL koji sadrži:

* stupac 1 – brojčana oznaka računa iz Računskog plana,
* stupac 2 – opis stavke (naziv računa iz Računskog plana),
* stupac 3 – šifra,
* stupac 4 – stanje 1. siječnja 2024.
* stupac 5 – stanje 31. prosinca 2024.
* stupac 6 – indeks promjene stanja.

Značajnija odstupanja od ostvarenja u prethodnom razdoblju i pojašnjenja stavki:

Bilješka uz Šifru 0221 - Uredska oprema i namještaj

Početno stanje 1. siječnja 2024. godine je u manjem iznosu u odnosu na stanje 31. prosinca 2024. zbog nabave namještaja za učionice, dobivenost donacije uredskog namještaja od trgovačkog društva i nekoliko fizičkih osoba, te zbog prijenosa prava vlasništva uredske opreme po Odluci o prijenosu prava vlasništva na opremi tokom 2024.godine.

Bilješka uz Šifru 0222 - Komunikacijska oprema

Početno stanje 1. siječnja 2024. godine je u manjem iznosu u odnosu na stanje 31. prosinca 2024. zbog nabave komunikacijskog ormara i prijenosa prava vlasništva komunikacijske opreme po Odluci o prijenosu prava vlasništva na opremi tokom 2024.godine.

Bilješka uz Šifru 0227 - Uređaji, strojevi i oprema

Početno stanje 1. siječnja 2024. godine je u manjem iznosu u odnosu na stanje 31. prosinca 2024. zbog nabave štednjaka za školsku kuhinju, hladnjaka, zamrzivača, usisavača i klima tokom 2024.

Bilješka uz Šifru 123 - Potraživanja od zaposlenih

Početno stanje 1. siječnja 2024. godine potraživanja od zaposlenih se razlikuje u odnosu na stanje 31.prosinca 2024. Potraživanja od zaposlenih su potraživanja po unaprijed plaćenim potporama za Erasmus + projekt. Svi djelatnici su se vratili sa službenih putovanja, te u skladu sa tim nema potraživanja od zaposlenih, a nije niti unaprijed plaćena zaposlenicima potpora za daljnja službena putovanja.

Bilješka uz Šifru 129 - Ostala potraživanja

Početno stanje 1. siječnja 2024. godine potraživanja od HZZO za bolovanja koja se refundiraju su u manjem iznosu u odnosu na stanje 31. prosinca 2024. U 2024. godini je HZZO vratio u državni proračun dio potraživanja, te je to razlogom manjeg iznosa.

Bilješka uz Šifru 193 - Kontinuirani rashodi budućih razdoblja

Početno stanje 1. siječnja 2024. godine je u manjem iznosu u odnosu na stanje 31.prosinca 2024. Kontinuirani rashodi budućih razdoblja odnose se na plaću za 12/2024. za zaposlenike i obračunate troškove prijevoza na posao, te materijalna prava zaposlenih za 11 mjesec 2024. U 2024. godini povećani su koeficijenti za obračun plaće zaposlenika, te je to razlogom većeg iznosa.

Bilješka uz Šifru 996 - Izvanbilančni zapisi

Početno stanje 1. siječnja 2024. godine je u većem iznosu u odnosu na stanje 31.prosinca 2024. Dio imovine koja se je evidentirala na izvanbilančnim zapisima je po Odluci o prijenosu prava vlasništva na opremi postala vlasništvo škole.

Na temelju Pravilnika o financijskom izvještavanju u proračunskom računovodstvu NN 037/2022 Članka 15. obvezne Bilješke uz Bilancu jesu i popis ugovornih odnosa i sličnoga koji uz ispunjenje određenih uvjeta, mogu postati obveza ili imovina (dana kreditna pisma, hipoteke i slično) i popis sudskih sporova u tijeku.

Osnovna škola Ivanska nema sudskih sporova u tijeku, već samo potraživanja koja se odnose na potraživanja za stanarinu (stan Donja Šušnjara ) za razdoblje od 12/2008 do 01/2014. Potraživanje od dužnika je utuženo i postoji Ovršni prijedlog općenito na imovini ovršenika.

**Bilješke uz Izvještaj o prihodima, primicima i izdacima na obrascu PR-RAS**

Izvještaj o prihodima i rashodima, primicima i izdacima sadrži podatke o ostvarenim prihodima i primicima, rashodima i izdacima te podatak o rezultatu poslovanja i sastavlja se na obrascu PR-RAS koji sadrži:

* stupac 1 – brojčana oznaka računa iz Računskog plana,
* stupac 2 – opis stavke (naziv računa iz Računskog plana),
* stupac 3 – šifra,
* stupac 4 – ostvareno u izvještajnom razdoblju prethodne 2023. godine,
* stupac 5 – ostvareno u izvještajnom razdoblju tekuće 2024. godine,
* stupac 6 – indeks ostvarenja u odnosu na isto razdoblje prethodne godine.

Bilješka uz Šifru 6361 - Tekuće pomoći proračunskim korisnicima iz proračuna koji im nije nadležan

Tekuće pomoći proračunskim korisnicima iz proračuna koji im je nadležan su u većem iznosu u izvještajnom razdoblju 2024. godine u odnosu na izvještajno razdoblje prethodne 2023. godine. Tekuće pomoći su pomoći dobivene za plaće zaposlenika, pomoći za besplatne školske obroke, naknadu zbog nezapošljavanja invalida. Obzirom da su povećani koeficijenti za obračun plaće tokom 2024. godine sukladno tome povećan je iznos. U cijelom izvještajnom razdoblju 2024. godine zaprimljena je doznaka sredstava za besplatne školske obroke, a dok u cijelom izvještajnom razdoblju prethodne 2023. godine nije zaprimljen doznaka sredstava za besplatne školske obroke. Iznos naknade za invalide je u izvještajnom razdoblju 2024. godine povećan zbog povećanja minimalne bruto plaće koja je osnovica za obračun naknade. U izvještajnom razdoblju 2024.godine zaprimljena je pomoć Državnog proračuna za nabavku dijagnostičkih instrumenata, pomoć za sufinanciranje projekata i programa rada s darovitim učenicima u osnovnim školama školske godine 2024./2025. (Human sundial – Ljudski sunčani sat), pomoć za Podcast na valovima školskog radija.

Bilješka uz Šifru 6362 - Kapitalne pomoći proračunskim korisnicima iz proračuna koji im nije nadležan

Kapitalne pomoći proračunskim korisnicima iz proračuna koji im je nadležan su u većem iznosu u izvještajnom razdoblju 2024. godine u odnosu na izvještajno razdoblje prethodne 2023. godine. Kapitalne pomoći su dobivene pomoći od Općine Ivanska za kupnju namještaja u izvještajnom razdoblju 2024. godine u većem iznosu u odnosu na izvještajno razdoblje prethodne 2023. godine jer je dobivena veća doznaka sredstava za kupnju namještaja. Dobivena je doznaka sredstava državnog proračuna za kupnju lektire za školsku knjižnicu u izvještajnom razdoblju 2024. godine u većem iznosu u odnosu na izvještajno razdoblje prethodne 2023. godine. Dobivena je doznaka sredstava iz državnog proračuna za kupnju trajnih udžbenika u izvještajnom razdoblju 2024. godine u većem iznosu u odnosu na izvještajno razdoblje prethodne 2023. godine.

Bilješka uz Šifru 6381 - Tekuće pomoći temeljem prijenosa EU sredstava

Tekuće pomoći temeljem prijenosa EU sredstava su u većem iznosu u izvještajnom razdoblju 2024. godine u odnosu na izvještajno razdoblje prethodne 2023. godine. Tekuće pomoći su pomoći dobivene za Erasmus + projekt. U izvještajnom razdoblju prethodne 2023. godine zaprimljena su bespovratna sredstva za Erasmus+ projekt 1. razdoblja Erasmus + projekta. U izvještajnom razdoblju 2024. godine zaprimljena su bespovratna sredstva za Erasmus + projekt 2. razdoblja Erasmus + projekta i po završnom izvješću preostali iznos 1. razdoblja Erasmus + projekta.

Bilješka uz Šifru 6413 - Kamate na oročena sredstva i depozite po viđenju

Kamate na oročena sredstva i depozite po viđenju su u većem iznosu u izvještajnom razdoblju 2024. godine u odnosu na izvještajno razdoblje prethodne 2023. godine. Škola je u cijelom izvještajnom razdoblju 2024. godine imala sredstva na računu škole i podračunu koji je vezan za sredstva Erasmus + projekta, a dok tokom izvještajnog razdoblja prethodne godine 2023. nije kroz cijelo vrijeme imala i podračun koji je vezan za sredstva Erasmus+ projekta, a time nije imala ni sredstva na podračunu tijekom cijele 2023. godine.

Bilješka uz Šifru 6526 - Ostali nespomenuti prihodi

Ostali nespomenuti prihodi u manjem su iznosu u izvještajnom razdoblju 2024. godine u odnosu na izvještajno razdoblje prethodne 2023. godine. Ostali nespomenuti prihodi se odnose na prihode sufinanciranja roditelja učenika za školske obroke i prihode koji se odnose na prihode za školske obroke zaposlenika. U izvještajnom razdoblju prethodne 2023. godine dio godine su roditelji sufinancirali školske obroke, a dok u izvještajnom razdoblju 2024. godine nisu sufinancirali, već su školski obroci za sve učenike besplatni. U izvještajnom razdoblju 2024. godine ostali prihodi se odnose na prihode za školske obroke zaposlenika koje zaposlenici plaćaju.

Bilješka uz Šifru 6615 - Prihodi od pruženih usluga

Prihodi od pruženih usluga se odnose na prihode od zakupa školsko-sportske dvorane, stanarine i zakupa zemljišta. U izvještajnom razdoblju 2024. godine su u manjem iznosu u odnosu na izvještajno razdoblje prethodne 2023. godine. U izvještajnom razdoblju prethodne 2023. godine korisnici su platili zakup i iz ranijih godina, a dok u 2024. godini korisnici nisu platili dio potraživanja.

Bilješka uz Šifru 6631 - Tekuće donacije

U izvještajnom razdoblju 2024. godine je zaprimljeno više tekućih donacija od nekoliko trgovačkih društava, fizičke osobe i ostalih u odnosu na izvještajno razdoblje prethodne 2023. godine. Donacije su zaprimljene za nabavu materijala, namirnica i sl. za obilježavanje Dana škole.

Bilješka uz Šifru 6632 - Kapitalne donacije

U izvještajnom razdoblju 2024. godine je zaprimljeno više kapitalnih donacija od nekoliko fizičkih osoba, trgovačkog društava i ostalih u odnosu na izvještajno razdoblje prethodne 2023. godine. Kapitalne donacije se odnose na sjedeću garnituru, nekoliko stolica, stolova, fotelja i slične imovine.

Bilješka uz Šifru 6712 - Prihodi iz nadležnog proračuna za financiranje rashoda za nabavu nefinancijske imovine

Prihodi iz nadležnog proračuna za financiranje rashoda za nabavu nefinancijske imovine su u manjem iznosu u izvještajnom razdoblju 2024. godine u odnosu na izvještajno razdoblje prethodne 2023. godine. U izvještajnom razdoblju prethodne godine 2023. je bila veća nabava nefinancijske imovine iz prihoda iz nadležnog proračuna za financiranje rashoda za nabavu nefinancijske imovine od strane Osnivača. U izvještajnom razdoblju 2024. godine iz prihoda iz nadležnog proračuna za financiranje rashoda za nabavu nefinancijske imovine nabavljen je komunikacijski ormar, hladnjak, zamrzivač, klime, pisač, usisavač i ormar za školsku kuhinju.

Bilješka uz Šifru 3111- Plaće za redovan rad

Plaće za redovan rad su u većem iznosu u izvještajnom razdoblju 2024. godine u odnosu na izvještajno razdoblje prethodne 2023. godine. U izvještajnom razdoblju 2024. godine povećani su koeficijenti za obračun plaće zaposlenika, te je to razlogom većeg iznosa.

Bilješka uz Šifru 3211 – Službena putovanja

Službena putovanja su u većem iznosu u izvještajnom razdoblju 2024. godine u odnosu na izvještajno razdoblje prethodne 2023. godine. U izvještajnom razdoblju 2024. godine zaposlenici su odlazili više na službena putovanja iz sredstava Erasmus + projekta.

Bilješka uz Šifru 3212 – Stručna usavršavanja zaposlenika

Stručna usavršavanja su u većem iznosu u izvještajnom razdoblju 2024. godine u odnosu na izvještajno razdoblje prethodne 2023. godine. U izvještajnom razdoblju 2024. godine zaposlenici su odlazili više na stručna usavršavanja iz sredstava Erasmus + projekta.

Bilješka uz Šifru 4212 – Poslovni objekti

Poslovni objektisu u izvještajnom razdoblju 2023. godine obnavljani u odnosu na izvještajno razdoblje 2024. godine kada nije bilo obnavljanja poslovnih objekata. U izvještajnom razdoblju prošle 2023. godine napravljen je novi priključak vode u svim područnim školama i ugrađena nova pvc stolarija u Područnom odjelu Donja Petrička.

Bilješka uz Šifru 4214 – Ostali građevinski objekti

Ostali građevinski objektisu u izvještajnom razdoblju 2023. godine obnavljani u odnosu na izvještajno razdoblje 2024. godine kada nije bilo ulaganja u ostale građevinske objekte. U izvještajnom razdoblju prošle 2023. godine opremljeno je dječje igralište, izgradnja sjenice, te su obavljeni ostali građevinski radovi u Područnom odjelu u Narti.

Bilješka uz Šifru 4221 – Uredska oprema i namještaj

Uredska oprema i namještaj su u većem iznosu u izvještajnom razdoblju 2024. godine u odnosu na izvještajno razdoblje prethodne 2023. godine. U izvještajnom razdoblju 2024. godine je nabavljen namještaj za učionice u Područnom odjelu Narta i matičnoj školi.

Bilješka uz Šifru 4227 – Uređaji, strojevi i oprema za ostale namjene

Uređaji, strojevi i oprema za ostale namjene su u većem iznosu u izvještajnom razdoblju 2024. godine u odnosu na izvještajno razdoblje prethodne 2023. godine. U izvještajnom razdoblju 2024. godine je nabavljen štednjak za školsku kuhinju, hladnjak, zamrzivač, usisavač i klima.

Bilješka uz Šifru 11 dugov.- Ukupni priljevi na novčane račune i blagajne

Ukupni priljevi na novčane račune i blagajne su u manjem iznosu navedeni u izvještajnom razdoblju 2024. godine u odnosu na izvještajno razdoblje prethodne 2023. godine. U izvještajnom razdoblju 2023. godine uključeno je stanje i prijelaznog žiro-računa dugovno po početnom stanju izvještajnog razdoblja 2023.godine.

Bilješka uz Šifru 11 potraž.- Ukupni odljevi na novčane račune i blagajne

Ukupni priljevi na novčane račune i blagajne su u manjem iznosu navedeni u izvještajnom razdoblju 2024. godine u odnosu na izvještajno razdoblje prethodne 2023. godine. U izvještajnom razdoblju 2023. godine uključeno je stanje i prijelaznog žiro-računa potražno po početnom stanju izvještajnog razdoblja 2023.godine.

Bilješka uz Šifru X006- Višak prihoda i primitaka raspoloživ u sljedećem razdoblju

Višak prihoda i primitaka raspoloživ u 2025. godini se odnosi na sredstva škole, koja nisu utrošena u 2024. godini.

Bilješka uz Šifru 19-Kontinuirani rashodi budućih razdoblja

Kontinuirani rashodi budućih razdoblja su u većem iznosu u izvještajnom razdoblju 2024. godine u odnosu na izvještajno razdoblje prethodne 2023. godine. Kontinuirani rashodi budućih razdoblja odnose se na plaću za 12/2024. za zaposlenike i obračunate troškove prijevoza na posao, te materijalna prava zaposlenih za 11. i 12. mjesec 2024. U 2024. godini povećani su koeficijenti za obračun plaće zaposlenika, te je to razlogom većeg iznosa.

**Bilješke uz Izvještaj o rashodima prema funkcijskoj klasifikaciji na obrascu RAS-funkcijski**

Izvještaj o rashodima prema funkcijskoj klasifikaciji sadrži podatke o ostvarenim rashodima prema funkcijskoj klasifikaciji i sastavlja se na obrascu RAS – funkcijski koji sadrži:

* stupac 1 – brojčana oznaka funkcijske klasifikacije,
* stupac 2 – opis stavke (naziv funkcijske klasifikacije),
* stupac 3 – šifra,
* stupac 4 – ostvareno u izvještajnom razdoblju prethodne 2023. godine,
* stupac 5 – ostvareno u izvještajnom razdoblju tekuće 2024. godine,
* stupac 6 – indeks ostvarenja u odnosu na isto razdoblje prethodne godine.

Funkcijska klasifikacija se evidentira isključivo za rashode poslovanja i za izdatke za nabavu nefinancijske imovine.

0912 Osnovno obrazovanje je u većem iznosu u odnosu na početno izvještajno razdoblje. Razlog tome je povećanje sveukupnih rashoda u izvještajnom razdoblju 2024.godine. Razlozi su već navedeni u većini opisanih stavaka.

0960 Dodatne usluge u obrazovanju su projekt pomoćnika u nastavi, projekt medni dan, projekt školske sheme voća i mlijeka, Erasmus + projekt i drugo. Obzirom da je tokom 2024. godine povećana potreba za još jednim zaposlenikom na mjestu pomoćnika u nastavi rashodi su povećani. Uz navedeno tokom cijele 2024. godine provodio se projekt Erasmus + sukladno tome iskazani su i veći rashodi tokom 2024. godine za navedeno.

**u vrijednosti i obujmu imovine i obveza na obrascu P-VRIO**

Izvještaj o promjenama u vrijednosti i obujmu imovine i obveza sadrži podatke o promjenama u vrijednosti i obujmu imovine i obveza koje nisu rezultat transakcija koje se iskazuju kao prihodi, primici, rashodi i izdaci i sastavlja se na obrascu P-VRIO koji sadrži:

– stupac 1 – brojčana oznaka računa iz Računskog plana,

– stupac 2 – opis stavke,

– stupac 3 – šifra,

– stupac 4 – iznos povećanja u izvještajnom razdoblju tekuće 2024. godine,

– stupac 5 – iznos smanjenja u izvještajnom razdoblju tekuće 2024. godine.

Bilješka uz Šifru P018 – Proizvedena dugotrajna imovina

Iskazano je povećanje sukladno Odluci o prijenosu prava vlasništva na opremi. Prema navedenoj Odluci napravljen je prijenos opreme u vlasništvo škole.

**Bilješke uz Izvještaj o obvezama na obrascu OBVEZE**

Izvještaj o obvezama sadrži podatke o stanju obveza na početku izvještajnog razdoblja, podatke o povećanju i smanjenju obveza u izvještajnom razdoblju te stanje dospjelih i nedospjelih obveza na kraju izvještajnog razdoblja i sastavlja se na obrascu OBVEZE koji sadrži:

* stupac 1 – brojčana oznaka računa iz Računskog plana,
* stupac 2 – opis stavke,
* stupac 3 – šifra,
* stupac 4 – iznos.

Bilješka uz Šifru V007- Stanje dospjelih obaveza na kraju izvještajnog razdoblja

Stanja dospjelih obveza se odnose za materijalne rashode za besplatni školski obrok učenika, koje se odnose na prosinac 2024. te će navedeno biti plaćeno po dobivanju sredstava Državnog proračuna za prosinac 2024. Obveze će biti plaćene u 1. mjesecu 2025. godine.

Bilješka uz Šifru V009- Stanje nedospjelih obaveza na kraju izvještajnog razdoblja

Stanja nedospjelih obveza koje se odnose na obveze za povrat u državni proračun naknade bolovanja na teret HZZO-a i obveze za rashode poslovanja, od kojih je veći dio obveza za isplatu plaće za 12. mjesec 2024., materijalna prava za 11 i 12.mjesec 2024. godine, redovne rashode poslovanja biti će plaćeni u 01. mjesecu 2025. godine.

U Ivanskoj, 30. 01. 2025.

Ravnateljica:

­­­­­­­­­­­

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sunčica Đuričić-Kocijan, dipl.uč.